Iqtisodiyot yo‘nalishidagi Nobel mukofoti “iste’mol, qashshoqlik va farovonlik tahlili uchun” berildi

Iqtisodiyot yo‘nalishidagi Nobel mukofoti “iste’mol, qashshoqlik va farovonlik tahlili”ni olib borgani uchun AQShdagi Prinston universiteti olimi Engus Ditonga nasib etdi. Bu haqda “Gazeta.ru” xabar bermoqda.

“Uning tadqiqotlari qashshoqlik ko‘lamlarini taqqoslashdagi ko‘plab ko‘rinmas jihatlarni aniqladi. U, shuningdek, uy iste’moli haqidagi ma’lumotlardan ongli ravishda foydalanish daromad va kaloriya iste’moli o‘rtasidagi munosabat, shuningdek, oilada jinsiy kelib chiqishga ko‘ra tahqirlash darajasini ham ko‘rsatishini bayon qilib berdi”, — deyiladi Nobel mukofoti qo‘mitasi bayonotida.
Ma’lumot uchun, 2015-yilgi mukofot miqdori 8 million shved kronasi yoki 953 ming dollarni tashkil etadi.
Avvalroq Tinchlik yo‘nalishidagi Nobel mukofotini “2011-yildagi ‘jasmin inqilob’dan so‘ng Tunisda plyuralistik demokratiyani tashkil eta olgani uchun” Tunisdagi milliy muloqot to‘rtligi qo‘lga kiritgani ma’lum bo‘lgandi.